stanford-oval/wikipedia huggingface dataset:
כלל השרשרת (הסתברות)
כלל השרשרת למאורעות > שני מאורעות > דוגמה

בכד א' יש כדור שחור אחד ו-2 כדורים לבנים, ובכד אחר ב' יש כדור שחור אחד ו-3 כדורים לבנים. נניח שבוחרים כד באקראי ואז מוציאים באקראי כדור מאותו הכד. יהי אירוע  A הבחירה בכד א', כלומר  \mathbb {P} (A)=\mathbb {P} ({\overline {A}})=1/2, כאשר  {\overline {A}} הוא המאורע המשלים ל  A (במקרה זה, המאורע של בחירת כד ב'). יהי אירוע  B האפשרות שנוציא כדור לבן. ההסתברות להוצאת כדור לבן, בהינתן שכד א' נבחר, היא  \mathbb {P} (B|A)=2/3 . חיתוך המאורעות,  A\cap B, מתאר אם כן את בחירת א' והוצאת כדור לבן מתוכו. ניתן לחשב את ההסתברות למאורע זה על ידי כלל השרשרת באופן הבא:
כלל השרשרת למאורעות > מאורעות רבים

למאורעות  A_{1},\ldots ,A_{n}, שהסתברות החיתוך שלהם אינו אפס, יהיה כלל השרשרת
כלל השרשרת למאורעות > מאורעות רבים > מקרה פרטי

עבור  n=4, כלומר ארבעה מאורעות, כלל השרשרת יהיה
כלל השרשרת למאורעות > מאורעות רבים > דוגמה

שולפים באקראי ארבעה קלפים זה אחר זה ללא החזרה מחפיסה סטנדרטית של 52 קלפים. מה ההסתברות שייבחרו 4 אסים?
ראשית, נסמן ב 




A

n




{\textstyle A_{n}}

 את המאורע "קבלת אס בשליפה ה 



n


{\textstyle n}

". ההסתברויות למאורעות 




A

1


,

A

2


,

A

3


,

A

4




{\textstyle A_{1},A_{2},A_{3},A_{4}}

 תהינה
וביישום של כלל השרשרת
ניסוח המשפט והוכחתו

יהי  (\Omega ,{\mathcal {A}},\mathbb {P} ) מרחב הסתברות. נזכיר כי ההסתברות המותנית של  A\in {\mathcal {A}} בהינתן  B\in {\mathcal {A}} מוגדר כ
יש לנו את המשפט הבא:
משפט: כלל השרשרת
יהי  (\Omega ,{\mathcal {A}},\mathbb {P} ) מרחב הסתברות. ויהיו  A_{1},...,A_{n}\in {\mathcal {A}} אזי
הוכחה:
ההוכחה היא באמצעות שימוש ברקורסיה הבאה
כאשר בצעד הראשון השתמשנו בהגדרה של הסתברות מותנית.
כלל שרשרת למשתנים מקריים בדידים > שני משתנים מקריים

עבור שני משתנים מקריים בדידים  X,Y, נעזר במאורעות  A:=\{X=x\} ו  B:=\{Y=y\} ובהגדרה לעיל, למציאת ההתפלגות המשותפת
כאשר  \mathbb {P} _{X}(x):=\mathbb {P} (X=x) היא התפלגות ההסתברות של  X ו  \mathbb {P} _{X\mid Y}(x\mid y) התפלגות ההסתברות המותנית של  X בהינתן  Y .
כלל שרשרת למשתנים מקריים בדידים > משתנים מקריים רבים

יהיו  X_{1},\ldots ,X_{n} משתנים מקריים ו  x_{1},\dots ,x_{n}\in \mathbb {R}  . לפי הגדרת ההסתברות המותנית,
ובאמצעות כלל השרשרת, שבו סימנו  A_{k}:=\{X_{k}=x_{k}\}, נוכל למצוא את ההתפלגות המשותפת כ
כלל שרשרת למשתנים מקריים בדידים > דוגמה

עבור  n=3, כלומר עבור שלושה משתנים אקראיים שנסמן ב  X_{1},X_{2},X_{3}, יהיה כלל השרשרת
הערות שוליים

↑  Schilling, René L. (2021). Measure, Integral, Probability & Processes - Probab(ilistical)ly the Theoretical Minimum. Technische Universität Dresden, Germany. p. 136ff. ISBN 979-8-5991-0488-9.
↑  Schum, David A. (1994). The Evidential Foundations of Probabilistic Reasoning. Northwestern University Press. p. 49. ISBN 978-0-8101-1821-8.
↑  Klugh, Henry E. (2013). Statistics: The Essentials for Research (3rd ed.). Psychology Press. p. 149. ISBN 978-1-134-92862-0.
כריסטוף מרטין וילנד

| --- | --- |

 לידה:  5 בספטמבר 1733 Oberholzheim, הרפובליקה הפדרלית של גרמניה 
 פטירה:  20 בינואר 1813 (בגיל 79) ויימאר, הדוכסות הגדולה של סקסוניה-ויימאר-אייזנך 
 מדינה:  ביבראך אן דר ריס 
 מקום לימודים:  אוניברסיטת טיבינגן, Kloster Berge school 
 שפות היצירה:  גרמנית 
 תקופת הפעילות:  מ-1751 
 הושפע מ:  קלוד-ז'וזף דורה 
 השפיע על:  קרל לאונרד ריינהולד
 מספר צאצאים:  14 
 פרסים והוקרה:  אביר בלגיון הכבוד  אות מסדר אנה הקדושה 
 חתימה:   
 
פסל של וילנד בויימאר
פגישה בין וילנד ונפוליאון בויימאר
כריסטוף מרטין וילנד (בגרמנית: Christoph Martin Wieland;‏ 5 בספטמבר 1733 – 20 בינואר 1813) היה משורר, סופר ואיש רוח גרמני.
קורות חייו

וילנד היה בן לכומר פרוטסטנטי. בצעירותו החל ללמוד משפטים בעיר טיבינגן, ושם החל גם לכתוב יצירות ספרותיות ראשונות. בעקבות פרסום היצירות הזמינו הסופר יוהאן ג'קוב בודמר (Johann Jakob Bodmer) לבוא לציריך, שם שימש כמורה בית וכיועץ העירייה. ב-1769 נתמנה לפרופסור לפילוסופיה בעיר ארפורט. ב-1772, בעקבות כתיבת הרומן 'מעשה הזהב, או מלכי ששיאן - מעשה שהיה', האוהד את האבסולוטיזם הנאור של יוזף השני, הזמינה אותו דוכסית ויימאר לשמש כמחנך לבנה, קרל אוגוסט מסקסוניה-ויימאר, מי שהיה לאחר מכן ידידו ופטרונו של גתה. לאחר שנתמנה וילנד ליועץ החצר של הדוכסות, החליט להקדיש את שארית חייו לספרות ולחיי רוח, אותם חלק עם שאר חבריו לקלסיקה של ווימאר.
יצירתו

ביצירתו המוקדמת של וילנד ניכרת השפעה חזקה של התנועה הפיאטיסטית שהייתה נפוצה בגרמניה באותם. כמו כן הושפע וילנד משירתו של המשורר הגרמני בן דורו פרידריך גוטליב קלופשטוק (Friedrich Gottlieb Klopstock). מאוחר יותר נפתח וילנד לספרות ההשכלה, וראה עצמו קשור לאנציקלופדיסטים בצרפת. בזכות קריאת כתביו של וולטר נפתח וילנד ליצירתו של שייקספיר, ממנה תרגם לגרמנית 22 מחזות, שזכו לתפוצה רבה בגרמניה. הסינתזה בין קשריו לתנועת ההשכלה, לבין מוצאו הגרמני והרקע הפיאטיסטי שלו, יצרו אצל וילנד את החיבור עם אנשי הסער והפרץ.
ביחד עם קלופשטוק המבוגר ממנו, ויוהאן גוטפריד הרדר הצעיר ממנו, יצא וילנד כנגד הקלאסיציזם הראציונליסטי, והטיף לכתיבה עשירה ביצרים וברגש ומשוחררת מכללים נוקשים. ב-1780 פרסם וילנד את השירה האפית אוברון, בה הוא מספר על קורותיו של גיבור אגדי מימי הביניים שנאלץ לנדוד לארצות המזרח. במסעותיו התמודד עם הרפתקאות ופיתויים מסוכנים, אולם בכל אותה העת שמר אמונים לאהובתו. בתוך עולם אבירים זה משלב וילנד את עולם הפיות, נוסח ג'פרי צ'וסר ושייקספיר. ברומן זה היה וילנד מנושאי הדגל של הסער והפרץ והתנועה הרומנטית, והיה מהראשונים שהתענגו בערגה על עולם ימי הביניים.
השפעתו

לווילנד הייתה השפעה ישירה על כל הרביעייה של ווימאר - הרדר, גתה, ובמיוחד על הצעיר שבהם - פרידריך שילר, שהרבה לקרוא בתרגומיו של וילנד לשיקספיר. השפעתו של וילנד על שאר בני דורו הייתה בעיקר לרוחב, ולא לעומק. הוא פילס לשירה הגרמנית דרך בתוך חוגים שעד אז לא הכירו אלא שירה צרפתית. בנוסף, היה וילנד מי שהפך את שייקספיר לאבן יסוד בתרבות הגרמנית. וילנד גילה תעוזה בנוסטלגיה שלו לימי הביניים, ובלעג שלו לבורגנות הגרמנית צרת האופק. במגמות אלו השפיעה רבות על יוצרים גרמנים שחיו בזמנו וסמוך לו, שהבולטים שבהם הם אדלברט פון שאמיסו והיינריך פון קלייסט.
לקריאה נוספת

כריסטוף מרטין וילנד – מתוך מכתב למשורר צעיר (מגרמנית: עמר ארד), דחק, כרך טו', 2022.
ליית'

| --- | --- |

 מידע
 עיר:  אדינבורו 
 קואורדינטות:  55°58′48″N 3°10′12″W﻿ / ﻿55.9801°N 3.17005°W﻿ / 55.9801; -3.17005
 
 
ליית' (באנגלית: Leith) הוא מחוז של העיר אדינבורו שבסקוטלנד הממוקם בצפון העיר, בשפך של נהר ליית'. בתחום המחוז נמצא נמל אדינבורו ועוגנת היאכטה המלכותית בריטניה.
בתקופת ימי הביניים ליית' הייתה עיר נמל עצמאית. האזכור הראשון של ליית' הוא באמנה מלכותית שאישרה את בנייתו של מנזר הולירוד ב-1128. בשנת 1920 סופח אזור ליית' לאדינבורו.
אצטדיון הבית של מועדון הכדורגל הסקוטי היברניאן, אשר מייצג את העיר אדינבורו בליגת העל הסקוטית, ממוקם בליית'.
גלריית תמונות

היאכטה המלכותית בריטניה במקום עגינתה באדינבורו
ליימן ברדפורד סמית'

| --- | --- |

 לידה:  11 בספטמבר 1904 וינצ'סטר, ארצות הברית 
 פטירה:  4 במאי 1997 (בגיל 92) מנהטן, ארצות הברית 
 ענף מדעי:  בוטניקה, systematic botany 
 מקום מגורים:  ארצות הברית 
 מקום לימודים:  אוניברסיטת הרווארד 
 מוסדות:  סמית'סוניאן 
 צאצאים:  Stephen F. Smith 
 
ליימן ברדפורד סמית' (באנגלית: Lyman Bradford Smith;‏ 11 בספטמבר 1904, וינצ'סטר - 4 במאי 1997, מנהטן) היה בוטנאי אמריקאי.
ביוגרפיה

ליימן ברדפורד סמית' נולד בעיירה וינצ'סטר שבמסצ'וסטס. בשנת 1921 הוא החל לימודי בוטניקה באוניברסיטת הרווארד. בשנת 1928 הוא קיבל תואר שני ובשנת 1930 הוא קיבל ממנה תואר שלישי. סמית' המשיך באוניברסיטה והיה אוצר של אוסף צמחים שלו עד לשנת 1947.
בשנת 1929 סמית' התחתן ונסיעת הזוג הטרי לאירופה הייתה מלווה בסיורים בוטניים במוזיאונים אירופיים.
תחילה סמית' רצה להתמחות בחקר דשא, אך זה דרש עיסוק רחב במיקרוסקופ. בעיות רעייה לא איפשרו זאת וסמית' עבר לתחום אחר. בשנת 1929 הוא לראשונה סייר בברזיל. בהמשך חקר צמחים של אמריקה הדרומית היה במרכז פעילותו. הוא חזר לאזור עוד מספר פעמים לצורך הרחבת אוסף צמחים. סמית' התמחה במיוחד בתחום ברומליים ו-Begoniaceae.
בשנת 1947 סמית' מונה לאוצר של מחלקת בוטניקה של הסמית'סוניאן. בהיותו בתפקיד הוא מינה את אליס טנג'ריני למאיירת של המכון. היא איירה מעל ל-1000 סוגי צמחים וקיבלה פרסים על עבודתה.
סמית' כיהן בתפקיד עד לשנת 1974 כאשר פרש לגמלאות. למרות פרישתו הוא המשיך להיות פעיל בתחום עד פטירתו בשנת 1997.
במהלך הקריירה המקצועית סמית' אסף 16,000 דוגמאות צמחים, פרסם מעל ל-500 מאמרים ותיאר לראשונה מעל ל-200 צמחים. סוג Lymania נקרא על שמו.
פרסומים

The Bromeliaceae of Brazil. 1955.
The Bromeliaceae of Colombia. 1957.
Begoniaceae. 1986.
הערות שוליים

↑  The Daily Gardener, Lyman Bradford Smith, The Daily Gardener, ‏2019-09-11 (באנגלית אמריקאית)
| --- | --- |
בקרת זהויות :  NLI: 987007280419805171  PLWABN: 9810632883405606  BIBSYS: 90275076  BNE: XX1442465  BnF: cb12418014z (data)  Botanist: L.B.Sm.  CiNii: DA03729736  DSI: 9883  GND: 140908005  ISNI: 0000 0001 0907 4661  LCCN: n79063037  NKC: jn19990008044  NTA: 067929117  RERO: 02-A003839658  SNAC: w61r9cpn  SUDOC: 099075946  TePapa: 70527  VcBA: 495/261913  VIAF: 61636561   WorldCat (עם VIAF): 61636561
כריסטוף פול

| --- | --- |

 לידה:  25 באפריל 1897 מינכן, הקיסרות הגרמנית 
 פטירה:  16 ביוני 1939 (בגיל 42) קרלסרוהה, הרפובליקה הפדרלית של גרמניה 
 
כריסטוף פול (בגרמנית: Christoph Voll;‏ 27 באפריל 1897 – 16 ביוני 1939) היה פסל וגרפיקאי גרמני הקשור לאקספרסיוניזם. הוא היה חבר בקבוצת האוונגרד הפעילה מבחינה פוליטית של אמני דרזדן.
ביוגרפיה > ראשית חייו

כריסטוף פול נולד במינכן באפריל 1897, כבן של הפסל רומן פול והציירת אוגוסטה פליסיטאס. אביו נפטר זמן קצר לאחר לידת בנו, ואמו החליטה לעזוב אותו ואת אחיותיו לתקופות ממושכות בבית יתומים שנוהל על ידי נזירות.
ילדותו מאופיינת בסמכותן הקשה והקרה של האחיות, ודמות אם שאיננה, אלה השפיעו עמוק על פול. הדבר ניכר בעיקר ביצירותיו המוקדמות, הרואות בנזירות וביתמות נושאים שחוזרים על עצמם. נראה שגם ילדותו עוררה בו מידה רבה של זעם חברתי.
לדברי פול עצמו, הוא כבר החל להתבטא באופן אמנותי בבית היתומים, שם היה מצייר ציורים ואפילו פסלים קטנים מלחם מיובש. בשנת 1911 עברה אמו של פול ממינכן לדרזדן לאחר שנישאה שנית. כאן זכה פול לחניכות אצל הפסל אלברט סטארק, ממנו למד את הטכניקות הפיסול הבסיסיות.
בשנת 1915 הצטרף לצבא, ושירת ארבע שנים בלחימה במלחמת העולם הראשונה בחזית הצרפתית והרוסית. הוא זכה בצלב הברזל ובהמשך הפיק כמה עבודות על נושאי מלחמה. פול מעולם לא דיבר בפומבי על חוויות המלחמה שלו, אך נשאר פציפיסט נלהב עד סוף חייו.
ביוגרפיה > קריירה

לאחר המלחמה חזר פול לדרזדן והשתלב בהדרגה בסביבה האמנותית הדינמית של דרזדן.
בשנת 1920, הצטרף לקבוצה יצירתית של אינטלקטואלים ואמנים שנפגשו לעצב מחדש את סדרי העולם בדרך אוטופית של סוציאליזם. הקבוצה כללה אמנים מודרניים בולטים כמו אוטו דיקס, קונרד פליקסמולר, הוגו זידר, לזאר סגל, אוטו שוברט וג'לה פרסטר.
במסגרת התערוכות של קבוצה זו מכר פול את יצירותיו הגדולות הראשונות וקיבל הזמנות עבודה חשובות. אוסקר קוקושקה היה חבר כבוד בקבוצה, אך מעולם לא הציג איתם בפועל.
בין תלמידיו של קוקושקה הייתה ציירת דנית צעירה, ארנה סורנסן. היא ופול התאהבו והתחתנו במאי 1922. הדבר הביא לתקופה של פריון אמנותי ורוגע רגשי בחייו של פול, שילוב שאותו ייחס להשפעתה החיובית של אשתו.
פול הוכר כאמן גרמני חשוב, ובשנת 1924 זכה בתואר פרופסור לאמנות פלסטית בסארברוקן. זו הייתה תקופה חשובה בקריירה ובחייו האישיים.
אזור של העיר השתייך לחבל הסאר מהמחוזות העניים שבגרמניה, והתגוררה בה בעיקר אוכלוסיית מהמעמד הפועלים. לאחר תום מלחמת העולם הראשונה עבר האזור למנדט צרפתי במסגרת הסכמי ורסאי. מעמד זה טיפח מספר אידאולוגיות פוליטיות אינטנסיביות, כולל קבוצה שתמכה בעצמאות החבל מצרפת וגרמניה. במשך תקופה מסוימת נראה כי פול הזדהה עם הרעיון הזה אף שמעולם לא הביע זאת באופן חד משמעי.
מבחינה אמנותית, פול אולי תפס את סארברוקן כתחנה בקריירה שלו, אבל בהחלט לא כשיא. הוא המשיך לעבוד בעץ - במיוחד אלון - והיה מורה ומדריך מסור. מעט ידוע על חייו האישיים בתקופה זו.
המעגל החברתי שלו כלל את הצייר אוסקר טרפה, אותו הכיר משנותיו בדרזדן, ומבקר האמנות ארתור בינץ, שאותו פיסל בשנים 1925. במעגל החברתי שלו נכלל גם הצייר האפרו-אמריקאי ויליאם הנרי ג'ונסון, אותו פגשו הוא ואשתו ארנה קראק בשנת 1928.
במהלך שהותו בסארברוקן, פול זכה להכרה הולכת וגוברת כאמן. בשנת 1926 השתתף ביריד האמנות הבינלאומי של דרזדן עם שלושה פסלי עץ. עבודתו זכתה להד חיובי באליטה האמנותית, ותערוכות גדולות אחרות נערכו בעקבותיה. החשובה שבניהם הייתה תערוכת יחיד בגלריה בברלין בשנת 1927.
כחלק מגל ההצלחה, מונה פול לפרופסור לפיסול בקרלסרוהה, בשנת 1928. שם פול עבד עם עמיתיו כדי לנסח וליצור סגנון חדש, והאקדמיה הפכה למוקד מרכזי של הריאליזם באירופה. אבל בסוף שנות העשרים אזור באדן הפך למרכז נאציזם ואלימות.
כאשר עלו הנאצים לשלטון בשנת 1933, רבים מעמיתיו של פול פוטרו מתפקידם. בעוד פול הוכרז "כקומוניסט", נחקר והיה מושא לביקורת אידאולוגית חריפה. אבל הוא ניצל מגל הרדיפה הראשוני, והותר לו לשמור על מעמדו ולהמשיך בעבודתו.
בתקופה זו, הוא התרחק מכמה מוטיבים מסורתיים שלו, והחל להתמסר לתיאור הגוף הנשי, ובפרט מורכבות תנועתו. בין יצירות המופת שלו מתקופה זו ניתן למצוא יצירות אבן מרכזיות. בשנת 1937 פנו הנאצים גם נגד פול. פסלו "שוונגר" היה אחד מתוך יותר מ -17,000 יצירות שהנאצים החרימו. הם יצרו תערוכה של האמנות המנוונת כהגדרתם. דרכה הם רצו למכור יצירות אמנות אלה לאספנים ומוסדות זרים.
לפני סוף 1937, כמה מעבודותיו של פול הוקעו כיצירות מנוונות בפרסומים הנאציים. פול הודח הלכה למעשה מהאקדמיה בקרלסרוהה, כאשר חוזהו לא הוארך.
לאחר פיטוריו בשנת 1937, פול הושפע מהסביבה הפוליטית הקשה, והתעמולה שהופעלה נגדו. במהלך השנתיים הבאות הוא ניסה להתמסר לעבודתו, אך היה רחוק מלהיות פרודוקטיבי כמו בתקופתו בסארברוקן ובקרלסרוהה. הוא חלה - ככל הנראה בסרטן המעי.
ביוני 1939 פול מת בגיל 42. עד אז אשתו ארנה, ובתו ברחו לדנמרק, ולכן גופתו נלקחה לאוקסבי, בחוף המערבי של דנמרק, שם הוא נקבר.
הצלת היצירות

כנראה אחד ממכריו הוותיקים של פול, היה הצייר הנורווגי אדוורד מונק, סייע להציל את רוב עבודותו. פול ביקר את מונק בנורווגיה בשנת 1925, ושני האמנים התיידדו. לאחר מכן הביע מונק הערצה לעבודתו של הפסל. במהלך שנות השלושים, מונק הביע שוב ושוב עניין בארגון תערוכת יחיד מיצירותיו של פול בגלריה הלאומית באוסלו, אך עם העוצמה הגוברת של גרמניה, הדבר נהיה יותר קשה.
הלחצים הפוליטיים על אוסלו הובילו לנטישת הפרויקט, אך באותה העת, הגיע לדנמרק קרון רכבת ובו היו עבודותיו של פול. במשך כל המלחמה, העבודות של פול היו מאוחסנות במרתפי כריסטיאנסבורג (הפרלמנט הדני) בקופנהגן, וב -1948 הוצגה באותו מקום תערוכה רשמית של האוסף.
במהלך שנות החמישים, אלמנתו ארנה פול החזירה בהדרגה חלק ניכר מהאוסף לקרלסרוהה, כי שם היו אפשרויות טובות יותר לשימור.
כמה מפסלי האבן הגדולים שלו הוצבו בחללים ציבוריים כגון הגן הבוטני.
בין השנים 1960–1964 אורגנה תערוכת זיכרון פדרלית של פול, שנדדה בין מוזיאונים ברחבי גרמניה.
הערות שוליים

↑  Kassay-Friedländer, Anne-Marie (1994). Der Bildhauer Christoph Voll 1897–1939. Worms am Rhein: Wernersche Verlagsgesellschaft. p. 10
↑  Kassay-Friedländer, Anne-Marie (1994). Der Bildhauer Christoph Voll 1897–1939. Worms am Rhein: Wernersche Verlagsgesellschaft. pp. 60–67.
↑  Homecoming: The Art and Life of William H. Johnson
↑  Tatsachen gegen Paragraphen! Wann endlich kommt der Kulturbolschewist Voll zum verdienten Ruhestand?". Der SA-Mann: 9. 10 July 1936.
↑  "Wiederentdeckte Künstler: Christoph Voll", bernsau.wordpress.com
↑  Kassay-Friedländer, Anne-Marie (1994). Der Bildhauer Christoph Voll 1897–1939. Worms am Rhein: Wernersche Verlagsgesellschaft. p. 30
| --- | --- |
בקרת זהויות :  BNE: XX4664519  GND: 118770152  ISNI: 0000 0000 6674 7087  LCCN: n83059663  NTA: 305032623  RERO: 02-A003948640  RKD: 262489  SUDOC: 070725160  ULAN: 500098597  VIAF: 5726872   WorldCat (עם VIAF): 5726872 
כריסטוף פול, דיוקן עצמי עם נזירה - רישום
כריסטוף פול, רישום של אשתו אמה קרקאק
כריסטוף פול, פסל אשה בגן ציבורי
כרזת מבוקש

כרזת מבוקש של פרסי ליפורי מייפלטון. כרזת המבוקש הראשונה בהיסטוריה הבריטית.
כרזת מבוקש היא כרזה המופצת במקומות ציבוריים, כדי להיעזר בציבור למציאת פושע נמלט או חשוד שהרשויות רוצות לעצור. הכרזה בדרך כלל תכלול תמונה עדכנית של המבוקש או קלסתרון שיוצר על ידי המשטרה, את שמו המלא ופרטי התקשרות עם הרשות לשם דווח.
תיאור

הכרזה בדרך כלל תכלול תיאור של המבוקש והפשע שביצע שבעקבותיו הוא מבוקש. פוסטרים של מבוקשים מיוצרים בדרך כלל על ידי משטרה או גוף ממשלתי ציבורי אחר, ומכוונים לפרסום במקומות ציבוריים, כגון על לוח מודעות או מבואה של משרד דואר או משרד ממשלתי.
שלטי חוצות אלקטרוניים

בשנת 2007, החלה ה-FBI לפרסם כרזות מבוקשים בשלטי חוצות אלקטרוניים ב-23 ערים, ובהמשך פעלה להרחבת מערכת זו במקומות אחרים. השיטה מאפשרת לחשוף מבוקשים לעיני הציבור ברחבי ארצות הברית סמוך מאוד לאירוע. בשנת 2010, טענה ה-FBI כי לפחות 30 מקרים נפתרו כתוצאה ישירה של פרסום שלטי חוצות אלקטרוניים, ורבים אחרים נפתרו באמצעות מאמצי הפרסום הכוללים של הלשכה, בהם שלטי חוצות.
פרס כספי

כרזות של מבוקשים מציעות לעיתים קרובות גם פרס כספי לאדם אשר יסייע ללכידת המבוקש, או לאדם שיכול לספק מידע שיוביל ללכידת המבוקש. כרזות מודרניות יותר עשויות לכלול גם תמונות של טביעות האצבעות של המבוקש.
שימושים מושאלים

במדינות שונות נעשה שימוש בפרפרזה על כרזת מבוקש, לרוב לצורכי גיוס לצבא ולצורכי תעמולה נוספים. דוגמאות מפורסמות הן כרזת לורד קיצ'נר רוצה אותך מבריטניה ממלחמת העולם הראשונה וכרזת הדוד סם מארצות הברית.
ראו גם

עבריין נמלט
הערות שוליים

↑  . הלשכה הפדרלית לחקירות, 5 בינואר 2010. Digital Billboards - Big Apple Joins National Initiative
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
כריסטופר רודי

| --- | --- |
אין תמונה חופשית
 לידה:  28 בינואר 1965 (בן 59) מינאולה, ארצות הברית 
 מדינה:  ארצות הברית 
 השכלה:  אוניברסיטת סנט ג'ונס (ניו יורק)  בית הספר לכלכלה של לונדון  תיכון צ'אמינייד 
 מעסיק:  Newsmax Media 
 מפלגה:  המפלגה הרפובליקנית 
 
כריסטופר רודי (באנגלית: Christopher Ruddy; נולד ב-28 בינואר 1965) הוא חוקר וסופר אמריקאי. הוא מייסד ומנכ"ל חברת התקשורת ניוזמקס מדיה, המאגד את ערוץ Newsmax.com ואת רשת Newsmax TV.
כריסטופר רודי גדל בלונג איילנד וקיבל השכלה בהיסטוריה וממשל ציבורי, בין היתר הוא למד באוניברסיטה העברית בירושלים.
ספרים פרי עטו

Vincent Foster: The Ruddy Investigation (United Publishing Company, 1996)
The Strange Death of Vincent Foster: An Investigation (Free Press, Simon & Schuster, 1997. ISBN 0-684-83837-0.)
Bitter Legacy: NewsMax Reveals the Untold Story of the Clinton-Gore Years (NewsMax Media, 2002. ISBN 0-9716807-3-6.)
הערות שוליים

↑  Rachman, Gideon (2 במרץ 2018). "Trump confidant Chris Ruddy on the president's 'inner Democrat'". FInancial Times. נבדק ב-4 באוקטובר 2020. {{cite news}}:  (עזרה)
| --- | --- |
בקרת זהויות :  ISNI: 0000 0001 1147 9182  LCCN: n97065642  VIAF: 162072579   WorldCat (עם VIAF): 162072579 
ערך זה הוא קצרמרבנושא סופרים. אתם מוזמנים לתרום לוויקיפדיה ו.
כלרודון מדגסקרינסיס

| כלרודון מדגסקרינסיס |
| --- | --- |
 כלרודון מדגסקרינסיס
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנה
משפחה:: איגואנות מדגסקר
סוג:: כלורודון
מין:: כלרודון מדגסקרינסיס
שם מדעי
 Chalarodon madagascariensis ‏פטרס, 1854

כלרודון מדגסקרינסיס (שם מדעי: Chalarodon madagascariensis) היא מין של לטאה ממשפחת איגואנות מדגסקר, החיה בטבע באי מדגסקר. לצד המין Chalarodon steinkampi שתואר ב-2015 (לאחר שנחשב לחלק ממין זה), היא היחידה מבני סוגה, קרובה לסוג איגואנת מדגסקר (Oplurus).
מאפיינים

לטאה זו חיה רק באזורים היבשים של מערב, דרום ודרום-מזרח מדגסקר באזורי חוליות וצמחייה דלילה, לעיתים רבות בקרבת החופים וכן ביערות יבשים טרופיים. התפוצה משתרעת בין העיר מאהאז'אנגה בצפון עד לטוליארה בדרום ועד לפיאנארנצוה במזרח.
הלטאה מגיעה לאורך 223 מילימטרים בממוצע, כשאת רוב האורך מכיל הזנב העבה. היא קלה יחסית לזיהוי עקב הצבעים המפוארים שלה, הנפוצים הן אצל הזכרים והן אצל הנקבות. כמו מינים דומים היא בעלת קשקשים קשים ועל הגב רצועה קוצנית. הלטאה לא יכולה להשיר את זנבה כמו לטאות רבות. היא מטילה ביצים אותן היא טומנת במחילה שחפרה.
מזונה של לטאה זו מורכב בעיקר מחרקים שהיא אורבת להם, לעיתים מענפים נמוכים. בנוסף היא תאכל חלקי צמחים כמו עלים ושורשים. היא עצמה נטרפת בעיקר בידי עופות דורסים ונחשים. נחשים נוספים כמו זעמן אף-חזיר מדגסקרי הם הטורפים העיקריים של ביציה, אותם הם מריחים גם מבעד לאדמה.
הערות שוליים

↑  כלרודון מדגסקרינסיס באתר הרשימה האדומה של IUCN
ימים טובים (שיר של אורי רווח)

| --- | --- |
 סינגל בביצוע אורי רווח
 יצא לאור:  1976
 סוגה:  פופ
 שפה:  עברית
 אורך:  04:00
 כתיבה:  יורם טהרלב
 לחן:  יאיר רוזנבלום
 הפקה:  יאיר רוזנבלום
 
ימים טובים או רק היום  הוא פזמון עברי שביצע אורי רווח. השיר יצא לאור בשנת 1976.
רקע וכתיבה

השיר נכתב על ידי יורם טהרלב והולחן על ידי יאיר רוזנבלום. השיר יצא לאור בשנת 1976 במסגרת פסקול סרטו של זאב רווח, "רק היום". מנגינת השיר משולבת במספר קטעים במהלך הסרט בעיבודים שונים.
השיר זכה להצלחה נאה, כאשר הגיע למצעד השבועי של רשת ג', תוך שצעד בו כ-11 שבועות ובשיאו הגיע למקום החמישי.
מיקומי שיא

|   ‏‏‏  מצעדים שבועיים (1976)> מדינה |   ‏‏‏  מצעדים שבועיים (1976)> מצעד |   ‏‏‏  מצעדים שבועיים (1976)> מיקום שיא |   ‏‏‏  מצעדים שבועיים (1976)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 5 |  |
גרסאות כיסוי

גרסת הכיסוי הראשונה לשיר בוצעה על ידי להקת "הגבעות", והופיע כחלק מאלבום הבכורה של הלהקה "בתוך מראה" משנת 2004, כ-40 שנים לאחר שהולחן השיר לראשונה.
גרסת כיסוי שביצע אלון דה לוקו הופיעה באלבומו "עושה ת'מסיבה" משנת 2007.
גרסת כיסוי נוספת וקצרה בוצעה על ידי שלישיית מה קשור ועל העיבוד המוזיקלי אחראים גיא מזיג ואורי ויינשטוק. הגרסה משמשת כפתיח ומעבר לתוכנית המערכונים החד פעמית "מה קשור".
ב-21 במרץ 2021 הוציא הזמר אייל גולן גרסת כיסוי לשיר כחלק מאלבומו "להיות מאושר". הופק קליפ בו השתתף השחקן זאב רווח ששיחק בתפקיד הראשי בסרט. בקליפ גולן ורווח צופים בקטעים מתוך הסרט המקורי.
גרסאות כיסוי > גרסתו של סאבלימינל

ימים טובים הוא סינגל שהוקלט על ידי הראפר הישראלי סאבלימינל, ביחד עם המפיק המוזיקלי גל מלכה והזמרים האולטראס, רן שפיר, כיתריה, ים רפאלי וגד אלבז. השיר יצא לאור ב-26 באפריל 2020, כסינגל שלא מתוך אלבום, על ידי חברת התקליטים משפחת תאקט.
גרסאות כיסוי > גרסתו של סאבלימינל > רקע והפקה

לשיר, שנכתב על ידי יורם טהרלב והולחן על ידי יאיר רוזנבלום, נוספו שני בתי ראפ בביצועם של סאבלימינל ואלי פרץ, אשר נכתבו על ידי השניים בהתאמה בשיתוף גל מלכה. השיר הופק לכבוד יום העצמאות ה-72, אשר התרחש בתקופתה של התפרצות נגיף הקורונה בישראל. לשיר נוספו קולות רקע שבוצעו על ידי הקומיקאי שחר חסון, שמופיע גם בקליפ הנלווה לשיר.
גרסאות כיסוי > גרסתו של סאבלימינל > וידאו קליפ

הווידאו קליפ הנלווה שצולם לשיר, הועלה לערוץ היוטיוב של גל מלכה ב-26 באפריל 2020, בסמוך לצאתו של הסינגל עצמו. בקליפ ניתן לראות קטעים של מעריציהם של מבצעי השיר מבצעים ליפ סינק לשיר, תוך שמבצעי השיר עצמם מבצעים את השיר כל אחד בביתו, בשל התפרצות נגיף הקורונה בישראל, מלבד סאבלימינל שנמצא מחוץ לביתו.
גרסאות כיסוי > גרסתו של סאבלימינל > מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  ישראל | מדיה פורסט ישראל | 3 |  |
הערות שוליים

↑  האם אלה השירים הגדולים של הקולנוע הישראלי? | סינמסקופ
↑  הו, ימים טובים, באתר "פזמונט"
↑  עושה ת'מסיבה באתר סטריאו ומונו
↑  אייל גולן - ימים טובים, באתר יוטיוב, ‏21/03/2021
↑   אייל גולן - ימים טובים, סרטון  באתר יוטיוב (אורך: 2:42)
↑  יורם טהרלב, סאבלימינל, אלי פרץ, גל מלכה
↑  יאיר רוזנבלום, סאבלימינל, אלי פרץ, גל מלכה
1 2  מוזיקה - ימים טובים: האמנים בשיר חגיגות עצמאות 2020, באתר פרוגי, ‏2020-04-27
1 2   סאבלימינל x גל מלכה x האולטראס x ים רפאלי x רן שפיר x כיתריה x גד אלבז - ימים טובים, סרטון  באתר יוטיוב (אורך: 3:10)
| ים רפאלי |
| --- | --- | --- |
| דיסקוגרפיה | דיסקוגרפיה |  |
| סינגלים | "שהכאב ימצא לו חברים" • "מילים שהייתי אומר רק לך" • "הכל מהתחלה" • "אין אף אחד" |  |
| השתתפות בסינגלים | "ורוד שחור" • "ימים טובים" |  |
לאופולד יוזף פון דאון

| --- | --- |

 לידה:  24 בספטמבר 1705 וינה, ממלכת הבסבורג 
 פטירה:  5 בפברואר 1766 (בגיל 60) וינה, ממלכת הבסבורג 
 מקום קבורה:  Augustinian Church 
 מדינה:  האימפריה הרומית הקדושה 
 בן או בת זוג:  Maria Josepha, Gräfin Fuchs von Bimbach und Dornheim (1745–?) 
 צאצאים:  Maria Theresia, Gräfin von und zu Daun, בפסקה זו רשומה אחת נוספת שטרם תורגמה 
 השתייכות:  צבא האימפריה הרומית הקדושה 
 תקופת הפעילות:  מ-1718 
 דרגה:  גנרל-פלדמרשל 
 פעולות ומבצעים
 מלחמת הירושה הפולנית  מלחמת שבע השנים 
 עיטורים
 אביר הצלב הגדול במסדר מריה תרזיה  אביר במסדר גיזת הזהב 
 
ליאופולד יוזף פון דאון (בגרמנית: Leopold Joseph von Daun;‏ 24 בספטמבר 1705 וינה - 5 בפברואר 1766) היה פילדמרשל אוסטרי ומפקד הצבאות האוסטריים בתקופת מלחמת שבע השנים.